flamenco Barcelona – Mayra Soldevila\nHome Posts tagged "flamenco Barcelona"\nTag Archives: flamenco Barcelona\nAquest Nadal regala experiències flamenques\nRegala experiències flamenques per Nadal i gaudeix-ne al 2016 !! A partir de gener començarem els nous cursos regulars de flamenc, sevillanes, cant flamenc, calaix i guitarra flamenca. També classes particulars o workshops a mida per gaudir-los en bona companyia! Descobreix el nostre val personalitzat amb descomptes per Nadal !! …\nCurs Intensiu de Flamenc Nivell mitjà\nMayra 1 juliol, 2015 20 juliol, 2017\nCursos Intensius Flamenc i Sevillanes estiu 2015\nPer fi un estiuet més per gaudir fent el que més ens agrada! Et ve de gust aprendre a ballar sevillanes o flamenc ?? Perfeccionar o repassar el que ja saps ?? Ja estan les inscripcions obertes dels cursos intensius per a Julio 2015. No et quedis sense la teva …\nMayra 14 juny, 2015 20 juliol, 2017\nClasses de flamenc nivell iniciació\nVols aprendre a ballar flamenc?? Et proposo que formes part de les meves classes de flamenc per a principiants! No es necessiten coneixements previs;) Si mai has après a ballar, estàs a puntet de descobrir alguna cosa amb els que pots arribar a sentir-te realment viva / o. Endinsa’t al …\nMayra 23 octubre, 2014 20 juliol, 2017\nClasses de flamenc amb Isaac Barbero\nUs presento a Isaac Barbero Rufo, gran bailaor i mestre amb el qual a partir del mes d’octubre podreu assistir a classes de flamenc al meu petita escola. Caracteritzat per la seva gran paciència, recursos inesgotables per la seva dilatada experiència, bon humor i exquisit tracte amb els alumnes, he …\nMayra 17 maig, 2014 20 juliol, 2017


CÓC DE CARABASSA I FARINA DE CIVADA AMB UN TOC DE FRUITS SECS I FARINA DE GARROFA - Postres y dulces - Blog de OLGA CASANOVA MARTINEZ de Thermomix® Tarragona\nHome › Delegación Tarragona › Olga Casanova Martinez › Postres y dulces › CÓC DE CARABASSA I FARINA DE CIVADA AMB UN TOC DE FRUITS SECS I FARINA DE GARROFA\nUs presento un cóc de tardor amb una combinació de farines a la que no estem acostumats i que ha donat un resultat excepcional. Teniu davant vostre un cóc molt humit i molt saborós! Vinga, us explico!\n250g de polpa de carabassa tallada a daus\n50g de farina de garrofa\n200g de sucre moré (he reduït la quantitat original de la recepta)\n1cdta de postre d' speculoos\n120g d'oli d'oliva verge extra\n1 paperina de gasosa (els dos sobrets)\n1 polsim de sal (a la recepta original no hi era)\n50g d'avellanes trossejades\nEscalfem el forn a 180º i preparem el motlle muntant-lo amb mantega o ruixant-lo amb spray desemmotllant.\nPosem dins el got la carabassa i la trosegem 5 segons/Vel.5. A continuació afegim els ous, el sucre i l'speculoos i barregem 5 segons/Vel.4. Incorporem l'oli, la farina de civada, la farina de garrofa, la paperina de gasosa i els fruits secs. Barregeu 10 segons/Vel.6. Acabem de barrejar amb l'espàtula.\nAboquem la massa al motlle, fem uns copets damunt el pedrís de la cuina (posant un drap sobre el pedrís, per suposat) i ho enfornem a 180º durant uns 60 minuts o fins que el testador ens surt net.\nUna vegada està cuit el traiem del forn i el deixem refredar dins el motlle uns 10 minuts. Passat aquest temps desemmotllem i el deixem refredar sobre una reixeta.\nAbans de presentar-lo, l'empolvorem amb sucre glass (opcional).


Espores - Plantes que ballen\nDesmodium motorium s'ha fet famosa perquè els seus folíols laterals roten a dalt i a baix cada tres o quatre minuts, una velocitat inusual en la qual alguns han volgut veure una pauta de moviment que s'ha comparat amb l'alternança de les tres posicions dels semàfors.\nEl nom de motorium li ve a la planta telègraf com a anell al dit perquè és capaç de moure's com si tinguera frontisses motoritzades que li permeten obrir i tancar les seues fulles de dalt a baix. De fet aquesta és la seua estratègia per a maximitzar l'obtenció de llum i sobreviure: moure's constantment marcant una trajectòria el·líptica que li permeta posicionar les seues fulles més grans cap a les zones en les quals la llum del Sol incideix amb major intensitat. Per a guanyar agilitat, a més, aquesta planta té dos petits volants en la seua base, un complement que li permet estalviar gran quantitat d'energia en cada moviment.\nEl cas de Desmodium motorium (també anomenada planta semàfor, planta telègraf i Desmodium gyrans) ha cridat l'atenció de molta gent perquè creien que es movia al ritme que li marcava la música. No obstant, en aquesta afirmació hi ha algunes imprecisions, com per exemple, el fet que la planta telègraf moga les seues fulles cada períodes de temps d'amb prou faenes uns minuts de forma violenta i perceptible per a l'ull humà però de forma contínua i instintiva, és a dir, independentment que hi haja música o no.\nMés enllà d'aquesta anècdota, Desmodium motorium és un arbust de la família de les fabàcies natiu d'Àsia tropical. La seua presència és abundant en països com Taiwan, Vietnam, Pakistan, Indonèsia, Cambodja, Laos o Malàisia. La planta es coneix des de fa segles i va ser detalladament descrita per Darwin en la seua obra L'energia del moviment en plantes (1880). Segons els horticultors, és d'una varietat relativament fàcil de mantenir que només requereix abundant llum i reg constant. Ha de col·locar-se en un lloc de semiombra, evitant que els rajos caiguen directament en ella i abonar-se de forma quadrimestral. La planta telègraf pot assolir els 50-60 centímetres d'altura i en la seua època de floració presenta flors menudes de color porpra.\nUnes altres plantes ballarines: Mimosa pudica i Venus atrapamosques\nEl de Desmodium motorium no és l'únic cas de plantes que ballen. És com si l'ésser humà, en la seua incessant cerca de respostes, intentara cercar plantes capaces de realitzar activitats pròpies dels animals. Entre els casos més coneguts de plantes que es mouen de forma constant i documentada destaca la Mimosa pudica (també anomenada no em toques o dormilega) un arbust originari del sud del continent americà i que presenta la inusual característica de semblar marcit davant l'amenaçada d'un predador. El contacte de l'ésser humà també fa que les seues fulles es pleguen, la qual cosa li ha valgut guanyar-se el nom de vergonyosa.\nIgual que la planta semàfor la Mimosa pudica també pertany a la família de les fabàcies (Fabaceae) dins de la qual trobem cultius més comuns com el pèsol o el fesol. La mimosa no és una planta molt longeva i com a molt pot viure quatre o cinc anys. La seua altura màxima en aquest temps no serà superior a un metre. No requereix massa cures, encara que sí aigua i llum constant. De fàcil drenatge, durant l'estiu la vergonyosa s'ompli de flors menudes de colors vistosos entre els quals es troben els tons malves i roses.\nA causa de la seua capacitat per a semblar mústiga en els moments crítics, la Mimosa pudica no ha de podar-se ja que serà ella mateixa la que a través d'un mecanisme intern elimine les seues parts mortes o que ja no li serveixen. Si volem aprofitar el moviment d'aquesta planta al màxim podrem tutorarla perquè es convertisca en enfiladissa. Ho farem amb pals que li servisquen de guia per a poder ascendir.\nL'altre exemple de planta que balla és la Dionaea muscipula (també coneguda com Venus atrapamosques) una planta carnívora que s'alimenta d'insectes i aràcnids. En el cas de la Venus, els moviments vénen marcats no per la presència de predadors sinó de preses. Cadascun dels seus lòbuls (fulles) conté tres diminuts pèls sensitius en l'exterior que serveixen com a estimulador. Quan una possible presa s'acosta a algun d'ells, el seu parany s'activa, la qual cosa fa que es tanque bruscament. No obstant, el tancament no és completament automàtic: només es produeix si l'estimulació es perllonga durant diversos segons (per exemple, si un petit animal es posa sobre ells).\nImatge de capçalera de: https://www.flickr.com/photos/jkadavoor/\nplanta que balla\nMés en aquesta categoria: « Com gorretes de bellota\tA la rica maduixa! »


Airbnb va tancar el 2020 amb un benefici de 914.000 euros a Espanya\nEls treballadors de la filial espanyola, que trasllada els ingressos a Irlanda, van guanyar un plus per la sortida a borsa\nEl cofundador i conseller delegat d'Airbnb, Brian Chesky, durant la cerimònia de sortida a borsa. Kena Betancour / AFP\nBarcelonaEl 2020 va ser l'any dels hotels tancats, els avions a mig gas i les destinacions turístiques buidades de visitants, fins i tot en temporada alta. Tot i així, almenys en el miratge dels seus comptes publicats al Registre Mercantil, la societat espanyola d'Airbnb va tancar l'any passat amb beneficis. La plataforma de lloguer vacacional va acabar l'exercici amb uns guanys de 914.120 euros, un salt considerable respecte al 2019, quan el resultat va ser de 346.552 euros.\nAquesta filial va declarar uns ingressos de 19,8 milions, més del doble respecte als 7,3 milions de l'any anterior, i el resultat d'explotació va ser d'1,2 milions. Cal tenir en compte, però, que el gruix de la facturació del grup a l'Estat (és a dir, el que s'emporta per a les reserves) es trasllada a la seva matriu irlandesa. L'empresa californiana insisteix que la societat espanyola "no està relacionada amb la gestió de plataformes ni amb la prestació de serveis offline", sinó que únicament es dedica als serveis de màrqueting i anàlisi de mercats per a la central.\nRecompensa per la sortida a borsa\nLes contradiccions també van seguir en l'àmbit laboral. L'empresa va reduir la plantilla espanyola de 41 a 37 treballadors el 2020 i la despesa en salaris de 3,7 a 3,2 milions, però va multiplicar per quatre el cost total en personal fins a 17,1 milions d'euros. Aquesta diferència s'explica perquè als comptes hi apareix un pagament de 12,3 milions en concepte de "retribució al personal liquidada amb instruments de patrimoni". Aquest punt fa referència als plans de retribució de l'empresa per a la plantilla que estaven lligats a la sortida a borsa d'Airbnb, que després de diversos intents de fer el salt a Wall Street es va estrenar als parquets el 9 de desembre del 2020.\nEn els comptes globals del grup, Airbnb va facturar prop de 2.825 milions de dòlars l'any passat, un 30% menys que en l'últim exercici prepandèmia. En aquest sentit, les pèrdues de la plataforma també es van disparar per sobre dels 4.000 milions. “La nostra activitat va demostrar que Airbnb és resilient i inherentment adaptable", afirmava un dels seus cofundadors, Brian Chesky. En el tercer trimestre del 2021, que coincidia amb l'estiu, Airbnb va registrar uns resultats rècord: gairebé 2.000 milions d'ingressos, un 36% més que el 2019.\nAirbnb turisme lloguer turístic


L'experiment Sánchez: Espanya tindrà un govern de coalició per primera vegada d'ençà del 1939\nEl nou executiu espanyol tindrà una fràgil majoria parlamentària i haurà de treballar per complir amb els acords amb tots els socis si vol perdurar · La negociació amb Catalunya en serà el gran desafiament\nFotografia: EFE/Juan Carlos Hidalgo.\nAmb 167 vots a favor, 165 en contra i 18 abstencions, Pedro Sánchez ha estat reelegit president del govern espanyol i ha posat fi a onze mesos de govern en funcions. Abans han calgut dues eleccions i un sorprenent tomb de guió amb l’anunci d’un govern de coalició del PSOE amb Unides Podem, que és en si mateixa una coalició de quatre partits que hauran d’estar representats en el futur govern: Podem, Esquerra Unida, En Comú Podem i la gallega En Comú. L’anunci del govern de coalició l’endemà passat de les eleccions del 10-N va xocar per diverses raons, com ara l’agra negociació durant l’estiu entre totes dues formacions per a investir Sánchez, en la qual Unides Podem va marcar com a línia vermella el fet d’entrar en el govern. Llavors el PSOE va acabar accedint-hi, però a condició de mantenir Pablo Iglesias, secretari general de Podem, lluny de l’executiu i proposant unes competències tan minses als ministres d’Unides Podem que van impedir que s’hi avinguessin. Aquestes discrepàncies van marcar la campanya electoral del 10-N i Sánchez va justificar la seva intransigència dient que no hauria pogut dormir amb ministres d’Unides Podem per la imperícia en la gestió pública i per la defensa d’un referèndum per a resoldre el conflicte entre Catalunya i Espanya o la denúncia que feien Iglesias i més dirigents de la formació contra l’empresonament dels presos polítics.\nNomés dos dies després de les eleccions, Sánchez i Iglesias van presentar un govern en què el primer seria president i el segon vice-president. Un govern, a més, feble parlamentàriament (les dues formacions tan sols sumen 155 diputats) i que per a cercar la majoria parlamentària ha hagut de negociar amb el PNB, ERC, EH Bildu, Compromís, el BNG, Terol Existeix, Nova Canàries i Més País, un tomb més respecte de l’any i mig que Sánchez ha governat sense qüestionar els principis de fons que regien el govern de Mariano Rajoy. En aquestes negociacions, ERC ha aconseguit el reconeixement d’un conflicte polític sobre el futur de Catalunya que no pot ser resolt als tribunals i una taula de negociació bilateral entre els governs espanyol i català que s’haurà de reunir, a tot estira, quinze dies després de la formació de l’executiu espanyol. A més, els dos partits s’han compromès que l’acord final de la taula de negociació haurà de ser votat pels catalans. Per la seva banda, el PSOE s’ha compromès amb el PNB a negociar el traspàs de competències al País Basc i Navarra, a impulsar les ‘reformes necessàries per a adequar l’estructura de l’estat al reconeixement de les identitats territorials’ i ha obert la porta a l’oficialització de les seleccions esportives basques.\nAmb tots aquests tombs, la dreta i la ultradreta s’han esvalotat i han convertit la sessió d’investidura de Pedro Sánchez en un galliner, amb crits constants de ‘visca Espanya’, ‘visca el rei’, de ‘colpistes’, ‘assassins’ o ‘traïdors’ quan parlaven representants d’ERC, EH Bildu, JxCat o la CUP. El portaveu de Terol Existeix ha denunciat una campanya d’assetjament i ha hagut de dormir en un lloc desconegut per les amenaces i el PSOE ha anunciat que denunciarien les coaccions als diputats del grup socialista per a evitar la investidura de Sánchez.\nPrimer govern de coalició d’ençà de la II República espanyola\nEl govern de coalició de Sánchez i Iglesias serà el primer que hi ha a Espanya d’ençà de l’any 1939, quan la Segona República va caure davant les tropes de Francisco Franco. El 30 d’abril de 1938, quan el govern de la República ja havia perdut gran part del poder i territori, el socialista Juan Negrín va reformar el seu govern per encabir-hi ministres del PSOE, el Partit Comunista d’Espanya, Izquierda Republicana, el PNB, Unió Republicana, ERC i els sindicats CNT i UGT. El govern, ja amb molt poc poder executiu, es va haver de replegar al territori republicà i va rebre un segon cop d’estat del coronel Segismundo Casado després que el bàndol franquista va haver dividit el territori republicà entre la costa mediterrània i Madrid.\nEl nou govern de Sánchez i Iglesias serà, a més, el primer des de 1939 en què militants del PCE s’asseuen en un consell de ministres a Espanya. Segons que es va filtrar en alguns mitjans, Alberto Garzón, coordinador federal d’Esquerra Unida, serà ministre de Consum, una cartera que se separarà de la de Sanitat i Benestar Socials i que tindrà competències en la regulació de les cases d’apostes. La cap de llista de la coalició gallega En Comú i militant del Partit Comunista de Galícia, Yolanda Díaz, serà la ministra de Treball. A més dels ministeris de Garzón i Díaz, Unides Podem tindrà una vice-presidència social que ocuparà Iglesias, el Ministeri d’Igualtat, que dirigirà Irene Montero i el d’Universitats, que serà per a Manuel Castells. Per la part dels socialistes, Sánchez va avançar durant la campanya electoral que elevaria el rang de Nadia Calviño –fins ara ministra d’Economia–, amb una vice-presidència econòmica. Encara és una incògnita quins ministres espanyols de l’anterior legislatura seran també en el nou govern o qui serà el relleu de Josep Borrell, ara cap de la diplomàcia europea, al capdavant del ministeri d’Afers Estrangers; i de Meritxell Batet, que era ministra de Política Territorial i Funció Pública i ara és la presidenta del congrés. La incògnita sobre els ministres no es resoldrà fins la setmana vinent, quan el govern espanyol farà l’anunci oficial.\nLes expectatives d’aquest govern de coalició giren entorn de les línies mestres pactades en el document que PSOE i Unides Podem van signar la setmana passada. Amb un accent social i feminista marcat, entre les propostes recollides al document es destaquen la pujada d’imposts a les rendes altes i grans empreses, la derogació de la llei mordassa, les mesures contra el canvi climàtic, la revaloració de les pensions d’acord amb l’IPC, una important pujada del salari mínim i la derogació parcial d’alguns aspectes de la reforma laboral. Aquest darrer aspecte ja és una important concessió de Podem al PSOE. Podem sempre havia defensat la derogació completa de la reforma i només se’n derogaran els articles més lesius, com ara la possibilitat d’acomiadament per absentisme causat per baixes per malaltia. Podem també ha fet cessions en matèria de fiscalitat: si al programa electoral proposava la pujada de l’IRPF a les rendes superiors a 100.000 euros anuals, l’acord amb el PSOE marca aquesta pujada a partir dels 130.000. En aquest document tampoc no hi ha cap referència al dret d’autodeterminació ni al referèndum pactat que la formació d’Iglesias sempre ha defensat. Sobre el conflicte entre Catalunya i Espanya, l’única expectativa del nou govern de coalició remet a l’acord amb ERC: una taula de diàleg obert entre governs.


Tremp fomenta que els escolars coneguin la importància del comerç local — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Tremp fomenta que els escolars coneguin la importància del comerç local\nTremp fomenta que els escolars coneguin la importància del comerç local\nL'Ajuntament organitza visites amb els alumnes per donar a conèixer l'aportació de les botigues a la ciutat i al territori. La idea es vol estendre a totes les escoles del Pallars Jussà\nVisita d'alumnes de l'Escola Valldeflors a una llibreria de Tremp (Foto: ACN)\nL'Ajuntament de Tremp ha organitzat una sèrie de tallers per sensibilitzar els escolars del Pallars Jussà vers la importància del comerç local. Els primers que han participat en aquesta campanya han estat els alumnes de tercer de Primària del col·legi Valldeflors de la capital pallaresa.\nL'activitat comença amb una sessió guiada de treball a l'aula, en què els alumnes reflexionen sobre el comerç local i el valor que aporta als carrers. Així aprenen quines tasques desenvolupa un botiguer en el seu dia a dia. Després visiten diferents tipologies de comerç, on els botiguers els poden ensenyar la seva feina i explicar com mantenen al dia els seus negocis i els fan funcionar.\nEntre d'altres activitats, els alumnes s'han pogut pesar i prendre's la pressió a una farmàcia; a una llibreria han ajudat a endreçar llibres i descobrir anècdotes del món editorial, i a una botiga de fotografies s'han fet una foto de grup i han descobert tot el procés de revelatge.\nLa campanya es vol estendre a tots els centres educatius de la comarca. Des de l'Ajuntament està previst donar continuïtat a aquesta campanya amb altres activitats adaptades a altres edats de cara al curs vinent. L'acció forma part del projecte 'Treball a les 7 comarques', que impulsa el Departament de Treball i que està destinat a ajudar les comarques catalanes amb més necessitat de reactivació econòmica.


Projecte | Escola Pit Roig\nCOM ENTENEM L'EDUCACIÓ\nEl nostre Projecte Educatiu creu que l’educació és un procés de creixement, al llarg del qual, mestres i famílies treballen de forma conjunta per a la consecució d’uns objectius comuns. La participació, la col·laboració entre famílies i equip pedagògic va fer possible el naixement de l’escola i avui dia és un dels nostres trets diferencials. La comunitat educativa de Pit-Roig vol una participació de tots els estaments que fan l’escola. Tenim Consell de Delegats d’Alumnes, Junta de Delegats de Pares i Comissions Mixtes pares-mestres.\nL’escola va néixer de la necessitat social de millorar la qualitat educativa i avui és un centre que creu que la innovació és el camí per aconseguir els seus objectius de centre.\nVolem una escola que afavoreixi la socialització, l’educació de les emocions, l’acompanyament de l’infant, la seguretat, la convivència, la confiança i el respecte per poder oferir un espai de benestar i seguretat personal. Un espai on els infants puguin créixer i desenvolupar-se com a persones a partir d’un projecte sòlid on hi hagi participació i implicació d’alumnes, mestres i famílies, en un ambient relaxat de seguretat i confiança.\nVolem una escola que propiciï l’autonomia, el compromís, l’autoestima, l’esforç, el respecte a les diferències de gènere, de cultura, socials i de qualsevol tipus i on la diversitat sigui viscuda com una riquesa.\nVolem proporcionar un aprenentatge comprensiu, significatiu, lògic i reflexiu aprofitant els recursos que ens ofereis l’entorn, per tal d’adequar-los a la realitat canviant, propiciant el debat i l’actitut crítica.\nVolem una escola on saber escoltar, dialogar, tenir empatia, se autònom, amb capacitat crítica, respecte i tolerància siguin els valors que moguin totes les accions educatives de l’escola. Volem que aquests valors formin part del tarannà de l’escola i siguin presents a totes les nostres actuacions.\nPer aconseguir aquests objectius treballem amb agrupaments diferents al grup-classe, fem desdoblaments, treball en ambients d’aprenentatge i tallers. Aquesta organització ens permet una atenció acurada de la diversitat i un seguiment personalitzat.\nEls criteris metodològics que utilitzem estan basats en la interdisciplinarietat proposant activitats diverses i des de les diferents àrees d’aprenentatge, partim del què saben els alumnes i el què volen aprendre; comuniquem els objectius de les tasques i els compartim mestres- alumnes.\nUN ESPAI DE SOCIALITZACIÓ\nEntenem l’avaluació com un procés conjunt d’alumnat i equip docent per poder orientar l’acció per aconseguir els nostres objectius pedagògics amb la màxima amplitud de la paraula i per tant incloent-hi avaluació de tot el progrés personal, tenint en compte aspectes cognitius, emocionals i socials.\nA l’inici de curs cada grup-classe proposa objectius, estratègies i actuacions enfocades a la millora de la convivència, el treball dels valors que defineixen l’escola i l’educació emocional. L’escola és un espai que treballa des de la socialització i que pretén un desenvolupament global de la persona i per això no es treballa l’aprenentatge únicament de capacitats cognitives, apostem pel progrés global de l’alumnat, conscients que no és possible un aprenentatge íntegre si no es considera l’educació emocional i social.\nAprenem en comunitat i des de la maduració i estabilitat emocional.


VIURE I CONVIURE: de novembre 2011\nRECORD I SENTIMENT\nUna vegada més el meu breu escrit està amarat d'afecte, tristesa i goig. Tot alhora.\nAhir es va cel·lebrar l'acomiadament de Mossèn Josep Maria Via Taltavull, que morí el dia anterior. Jo era fora de Barcelona. Després de la "sotragada" en llegir-ho en el diari i no poder assistir a la cerimònia, a la Catedral de Tarragona una persona va pensar i pregar per ell.\nAls meus 42 anys (ja en fa 40) vaig estudiar Teologia a la Facultat de St. Pacià. Ell era el professor d'Antropologia. Era un home físicament fort, sumament savi i enginyós. (Que difícil em resulta poder donar una imatge d'un personatge tan peculiar com jo el vaig poder apreciar! Crec que si en Pla l'hagués conegut seria un "Homenot" més). La majoria dels nois del curs (jo era l'única noia) remugaven, en els curts intervals dels canvis de classe, opinant que no seguia cap guió determinat i l'estudi de l'assignatura, ja de si complicada, es feia difícil... i a més ell era molt exigent a l'hora de puntuar. Jo estava totalment en desacord: les aportacions pròpies i contínues eren per a mi uns descobriments constants. Que no seguís cap ordre formal quedava supeditat i oblidat al costat de les innovacions, les sortides pròpies i espontànies carregades de saviesa, enginy i innovació. L'assignatura la deixava de banda i estava esperant aquests afegitons tan seus.\nI, si em captivava la seva intel·ligència, també confesso que m'era antipàtic. Es comentava que responia a la seva gran timidesa. No hi estava d'acord. El seu tracte m'era difícil. Recordo dues frases que m'ho corroboren. El meu marit que seguia atentament els meus estudis volia conèixer els professors de qui li parlava i, tot sovint els convidava a dinar a casa, que acceptaven de grat. Les dues frases en qüestió foren: "Bé, sí, vindré perquè fa molt temps que no veig a l'Alvarez Bolado...." i "Vindré a Montornès perquè la carretera de la Roca és molt bonica entre les properes a Barcelona..." (No hagués pogut ser més amable en l'acceptació de cada una de les invitacions!).\nCanviant de tema: em va commoure la Missa que va celebrar davant el féretre amb les despulles del seu amic (l'amic més amic, com diuen els nens), Mn. Andrés Rodriguez de Resina. Pocs el vàrem acompanyar fins el cementiri. No crec que veiés que la Marila i jo hi érem. Era tan gran el seu dolor, si es pot medir, que li interceptava tota altra apreciació.\nVan passar els anys i encara no se'l podia titllar de vell quan unes embòlies el van afectar físicament, i reduir en una cadira de rodes. Vivia en un pis-adjunt d'un convent de monges i dues infermeres el cuidaven. El cap completament clar. I la Marila, el seu marit i jo acompanyàrem, un dia, a l'amic comú, Mn. Jordi Sànchez Bosch (un altre que ens ha deixat recentment...o potser està més a prop nostre que mai...) que anava a veure'l amb regularitat. Va ser una visita que no s'oblida. En la cadira de rodes, el cap torçat responent a una desviació de la columna, i que en va dir de coses amb aquell sentit profund que el caracteritzava! I amable, molt amable, (sense aquella suposada timidesa, de la que he parlat). Només sé que sense embuts i d'una forma normal li vaig dir: "Mossèn, parlar amb vosté em feia una certa por (l'important era escoltar-lo!) però avui, ara, ho faig amb tota naturalitat. Parlo amb una persona molt simpàtica. Gràcies".\nVa ser la darrera llarga conversa que vaig tenir amb ell.\nEn l'estampa-recordatori que avui m'han donat s'exposa el que una vegada ens va venir a dir a classe, arrrel de la fe: "Davant dels dubtes, després de pensar-hi molt he pres aquest partit i en ell visc". En l'imprès el text és de Jo, XI, 25-26: "Jesus digué: Jo soc la ressurrecció i la vida, aquell qui creu en Mi, encara que fos mort, viurà" El partit pres és per a sempre.\nescrit a les 19:13 0 comentaris\nHeu sentit parlar de la Mostra de Cinema Espiritual de Barcelona? L'any passat me'n vaig assabentar a "toro pasado" i aquest any vaig connectar, ja fa uns mesos, amb persones que me'n parlaren i hi he pogut assistir. Resulta que és la VIII Mostra! Anem a exposicions rellevants en altres llocs fora de Barcelona i molts esdeveniments de casa ens passen per alt...\nS'han exhibit deu pel·lícules (algunes eren documentals) durant deu dies seguits. Potser una mica massa! I una mica atapeït! Sempre et queda el recurs de deixar-hi d'anar o, efectivament, no tens el dia lliure. Jo n'he vist sis. Però he viscut una mica immersa en totes. Fins aquí la crítica.\nNo faré revisió de tot el que he vist. Algunes han entrat d'alguna forma dins meu i m'han fet reflexionar; d'altres, m'han cansat. El promig, però, és bo. Vull parlar de la que vaig veure ahir, dissabte, 12. Ves per on, una pel·licula que és dura, angoixant i, per tant, fa patir (aquesta és la sensació que em produí) i en arribar a casa hi vaig pensar amb calma, asseguda, a casa, i en silenci (no hi havia ningú. Cap comentari. però m'era imprescindible meditar-ho) em vaig sentir, no de cop, de mica en mica, inundada d'una joia i una gran pau. Fins arribar a comparar la trama de la pel·lícula amb la "veritable alegria" que St. Francesc d'Assís explica d'ell mateix, que "tornant a Perusa, de negra nit,(...) en un hivern tan fred que es fan caramells d'aigua freda congelada a les extremitats de la túnica. (...)". En demanar l'entrada al convent, no l'obren. I acaba dient que si no s'irrita en aixó està la veritable alegria...\nTorno a la pel·lícula en qüestió. Es titula "Popieluszco. La llibertat està en nosaltres". Es tracta d'un capellà polonès, pròxim als treballadors del Sindicat Solidarnosc que "amb les úniques armes espirituals de la veritat, de la justícia i de la caritat va cercar, mantenir i testimoniar la llibertat de la seva consciència de ciutadà i de sacerdot". La Jerarquia l'invita, no ordena, que se'n vagi a Roma per evitar represàlies per part d' alguns sectors. Decideix quedar-se amb el seu poble, però no deixa de patir, en decidir-ho, assegut a terra, plorant d'angoixa. Efectivament, uns desconeguts el torturen i el lliguen i el tiren al riu. Té 37 anys. Mai va recòrrer a la força. (Cada dia crec més que "la violència només engendra violència", frase standard de Mn. Rodriguez de Resina). Joan Pau II el va declara beat. (Això sí que em deixa freda. Quan una persona és santa, és igual ho sigui declarat o no). Popieluszco és sant, canonitzat o no.\nHi veig una trajectòria vital com la del seu Mestre: Getsemaní i Calvari. (Gràcies als dos!)\nI l'alegria em va venir en pensar com persones com ell (i n'hi ha moltes!) ens ajuden a viure i a patir les nostres petites dificultats. Ja que ell va saber assolir el seu programa de vida, no gens fàcil, amb coratge i tenacitat.\nEm declaro contrària a qui s'allunya d'aquest tipus de pel·lícules que fan patir i es decanten només pels passatemps que no diuen res. Però no pateixen! I, a la vegada, no viuen i gaudeixen de la Veritat, en majúscula!\nescrit a les 11:13 0 comentaris\nEncara no em sé explicar per què no em va agradar l'obra de teatre: "Qui té por de Virginia Wolf?" d'Edward Albee. Ni em va fer patir, ni vaig somriure (això de no passar mai del somriure i arribar a riure és una constant meva, quan es dóna el cas) quan les riallades del públic es deixaven sentir (potser algú no s'hi adheria i restava com jo, però els que responem així no ens fem notar).\nUna obra ben escrita, ben dirigida, ben interpretada (i dificil d'assolir-ho!), amb una bona escenografia... i no em va agradar.\nL'autor fou Edward Albee, nascut a Washington el 1928 (de la meva quinta; per tant podia haver hagut una certa entesa..). Va escriure vàries obres, acollint-se a la tradició nord-americana del drama psicològic, de manera especial en aquesta, que va ser la més reeixida i obtingué ressò mundial. La trama es basa en la relació de dues parelles, en una trobada-invitació d'una d'elles envers l'altra. Els de la casa, des del primer moment, mostren una barreja d'alcoholisme amb una frustació com a parella, tot i que a moments s'estimen, en d'altres s'odien i la seva actuació és sempre devastadora i molt punyent. La vetllada, per dir-ho d'alguna manera arriba a ser un conjunt d'humiliacions, insults, enganys i odi. Tot ben barrrejat i molt ben fet em va causar una aversió pels personatges i la seva actuació. La seva gran destrossa humana em va semblar exagerada (fins i tot si la situo en l'any de la seva estrena: 1962) i no vaig poder seguir-la ni amb gust ni amb rebuig. Era tot tant fora del que es pot donar (comparo amb llibre i pel·lícules "fortes" que m'amplien la visió, és clar) que em queia fora del meu abast.\nPotser hagués hagut que fer un esforç per entrar-hi, però no em demaneu tant...\nescrit a les 17:15 0 comentaris


El Nadal es viu a Foios - Nou Horta\nDimarts, 22 Desembre 2020 12:55\tEscrit per Redacció Publicat en Foios-VAL Vist 156 vegades\nLa Regidoria de Festes i Falles de l'Ajuntament de Foios ha donat a conèixer la programació que ha preparat per a un Nadal diferent, marcat per les mesures sanitàries. Per aquest motiu, ha tocat reinventar i adaptar les activitats a la realitat actual.\nNo obstant això, les xiquetes i xiquets de Foios tindran una nit màgica el 5 de gener, ja que els Reis d'Orient visitaran el municipi, encara que no amb l'habitual cavalcada En aquesta ocasió, ses majestats aniran casa per casa visitant als infants i repartint els regals.\nAbans, s'han programat dues activitats. Primer, diumenge 27 al Parc Rei en Jaume, tindrà lloc l'obra de teatre 'Gat amb botes, el musical', a les 12.30 hores i amb aforament limitat. L'altra tindrà lloc diumenge següent, 3 de gener, quan de 17 a 20 hores els Patges Reials estaran a l'Església recollint les cartes de tots els xiquets i xiquetes de Foios.\nJuan Antonio Pacha, regidor de Festes i Falles, ha destacat que "a pesar de les mesures adoptades per frenar la Covid, hem pogut articular unes activitats per a seguir donant eixa màgia que té el Nadal pers als i les més menudes del poble. I a pesar que no hem pogut tindre la cavalcada habitual pels carrers de Foios, els Reis seguiran ben presents i portaran a cada casa la il·lusió i els regals que tant esperen els xiquets i xiquetes".\nCal destacar que totes aquelles persones interessades a sol·licitar la visita dels Reis d'Orient, poden adreçar-se a les seus de les tres falles del municipi diumenge 3 de gener de 17 a 21 hores i dilluns 4 de 12 a 14 i de 17 a 21 hores.\nMislata exigix a la concessió privada de Manises més mitjans i personal en els centres de salut\nPaterna destina més d'un milió d'euros a ajudes d'emergència per a famílies\nTot llest perquè done principi la primera fase del Projecte de Reurbanització d l'Alter\nAlaquàs ofereix classes esportives en línia\nMés en esta categoria: « La Policia Local de Foios deté a una parella dedicada al furt d’objectes personals\tLa VII Cursa ARCO Foios per la Fibrosi Quística no s’atura »\nL’Ajuntament de Catarroja garanteix la seguretat ciutadana al poble\nLa Policia Local d'Aldaia intercepta una trobada il·legal de 8 persones\nCompromís per Torrent demana un tracte diferenciat als barris disseminats davant les restriccions de la COVID-19\nBan Foios, quatre anys informant la ciutadania\nL'IES Federica Montseny celebra els “Erasmus Days” i la Setmana Europea de la FP\nQuaranta-set escoles participen en la setena edició del Calendari Ambiental de la Diputació\nIdentificar la pneumònia: tos amb mucositat, dolor costal, febre i dificultat en respirar


Tuc de Mulleres en travessa: boca sud-boca nord\nData:dimecres 21 de març de 2007\nBaixant del Coll Alfred\nLa pitjor de les temporades que recordo mai, la iniciem tot just el més de març. Aquest any ha estat un veritable desastre i potser ens hi haurem d’anar acostumant, amb el progressiu augment de les temperatures i l’evident factor del canvi climàtic. Tot i això, aquest cap de setmana hem gaudit d’una esquiada més que sensacional.\nEl dissabte pugem al Tuc dera Pincela. Un cim tècnicament molt senzill, sense estridències, però molt regular i amb un pendent mitjà molt “disfrutón”. Tot i que hem de carregar els esquisos una mitja hora, un cop encarats a la vall, ja podem foquejar per una neu pols recent. El dia anterior va caure un polsim i aprofitem per baixar del cim amb una neu d’una qualitat excepcional. Bona estrenada!\nEl dia següent fem una travessa de gran categoria, tècnicament més difícil que l’esquiada del dia anterior i amb força més desnivell. Sortim de la boca sud del túnel de Viella amb els esquisos a l’esquena. Ben bé uns 45 minuts. Un cop calçades les taules, enfilem cap al refugi de Mulleres per una neu primavera, ja transformada, tot sortejant els ressalts que ens anem trobant, a voltes descalçant-nos els esquís. Seguim per una neu molt franca fins gairebé el coll i ascendim al Tuc de Mulleres caminant. El descens, per la vall del riu Nere, amb una neu pols excepcional. Parem cada dos per tres a fer fotografies. El dia és esplèndid, la neu fabulosa. Què més podem demanar? Dissortadament, la neu s’acaba força abans d’arribar a la boca nord i hem de fer els últims 45 minuts caminant.\nBona esquiada. Llàstima que aquesta temporada no ho podrem repetir massa sovint!\nHem realitzat l’activitat: Quim Carreras, Jordi Bel, Carlos Arija, David Campany i Pito Costa.\nMont Caro Via El Somni de Quimfer a la paret de la Roca dels Arcs a Vilanova de Meià


Company ofereix a Armengol “un front comú” per a defensar els interessos de Balears davant el Govern de Sánchez | PP Illes Balears.\nCompany ofereix a Armengol “un front comú” per a defensar els interessos de Balears davant el Govern de Sánchez\n•\t“El repartiment del Fons Covid és un nou capítol del menyspreu de Sánchez cap a Balears i de la seva irrellevància davant Madrid”\n•\tAssenyala que “tot indica que Balears serà la que menys rebrà per habitant del Fons Covid”, la qual cosa qualifica de “nou menyspreu de Sánchez”\n•\t“Lideram estadístiques preocupants a nivell nacional; vostè és la campiona d'Espanya en increment de l'atur i augment de la pobresa”\n•\tDemana a Armengol que “practiqui el consens de veritat” i adopti “mesures contundents” perquè “si no molts ciutadans perdran el seu treball”\nEl president i portaveu del Grup Parlamentari Popular, Biel Company, ha preguntat aquest dematí a la presidenta del Govern per la seva valoració sobre el repartiment del Fons de Reconstrucció Autonòmic i ha retret que “avui dia la presidenta segueixi sense donar una xifra sobre el que correspondrà a les illes”. “El repartiment d'aquest Fons Covid és un nou capítol del menyspreu de Sánchez cap a la nostra comunitat autònoma. Queda clar que el que vostè ens va vendre que amb Sánchez ens aniria millor, res de res”, ha dit el ‘popular’.\nCompany ha recordat que “Sánchez va trigar més d'un any a pagar les ajudes als damnificats de Sant Llorenç, va presentar uns pressupostos en 2019, que per sort no van ser aprovats, en els quals ens retallaven 19M€ en inversions, ens ha llevat els 78M€ del pagament de l'IVA de 2017, mentre vostè calla i ajupia el cap i per si això fos poc, va aprovar un REB que és un frau i que després de més d'un any, no ha arribat ni un euro a les empreses i autònoms de Balears. I vostè ho va vendre com un moment històric”.\nEl president del PP ha apuntat que “tot indica que Balears serà la que menys rebrà per habitant del Fons Covid, a pesar que l'impacte de la crisi social i econòmic serà molt superior a l'altres comunitats” i ha assenyalat que “no deixem de conèixer dades que en els quals liderem estadístiques preocupants a nivell nacional; vostè és la campiona de tota Espanya en l'increment de l'atur, l'increment l'índex de pobresa o el descens de la producció industrial”.\nA més, Company ha criticat que la presidenta “sempre vagi a remolc dels altres, com ha ocorregut amb la prolongació dels ERTOs a Canàries, mentre aquí se'ns nega i vostè ni està ni la hi espera”. Per tot això, el president del PP ha tornat a oferir el suport del PP “per a reivindicar el que és just per a les illes” i li ha demanat a Armengol que “practiqui el consens que predica, dialogui i negociï mesures contundents per a sortir d'aquesta crisi perquè si no molta gent es quedarà sense treball i serà responsabilitat seva per no haver pres les mesures necessàries per a evitar-ho”.\nLa diputada Nuria Riera ha preguntat quina quantitat ha reclamat el conseller d'Educació al Govern central per al pròxim curs i ha criticat “la falta d'informació”, ja que “fins avui només coneixem retallades”. Riera ha censurat que “a pesar que fa tres setmanes que la ministra va anunciar el repartiment de 2.000 milions entre les comunitats autònomes, vostès encara no han reclamat res per a Balears”.\nAixí, la ‘popular’ ha afirmat que “falten 265 milions d'euros per a començar el curs amb garanties de seguretat, i vostè, senyor conseller, ja ha anunciat que no hi haurà més professors; ha negat una ajuda urgent als centres privats d'educació infantil 0-6, que portarà al tancament de molts d'ells; ha rebutjat un pla per a lluitar contra la bretxa digital, no ha volgut contractar orientadors en infantil, no ha complert les promeses de condicions laborals dels professors i ha retallat els auxiliars de conversa en engonals” i, en aquest sentit, li ha demanat al conseller March que “escolti les propostes del PP, les reivindicacions de la comunitat educativa, reclami diners a Madrid perquè vostè i la presidenta Armengol estan deixant enrere als nens de Balears”.\nMENYSPREU Al SECTOR AUDIOVISUAL\nPer part seva, Toni Fuster ha preguntat a la consellera d'Administracions Públiques pel menyspreu del Govern a les productores del sector audiovisual i s'ha referit a la baixada d'un 20% del pressupost per a la producció de continguts d’ ib3, “la qual cosa suposarà el tancament de moltes productores i l'acomiadament de treballadors.\nFuster ha recordat que “l'any 2019, la productora de capital xinès MEDIAPRO es va emportar un 23,5% del pressupost de programes, això excloent la licitació d'informatius, així com altres licitacions en les quals participa, fet que va suposar el 36,5% del pressupost total d'IB3; per tant, podem afirmar que MEDIAPRO produeix més que Menorca i les Pitiüsses juntes”. Per al ‘popular’ “això suposa l'incompliment dels principis de servei públic del Pla d'activitats de l'ens públic, que estableix que s'ha de promoure el desenvolupament de la indústria audiovisual, dinamitzant un sector econòmic de gran potencial de futur, així com la llei 15/2010 que estableix que IB3 ha de “procurar el desenvolupament del sector audiovisual”.\nAixí, Fuster ha assenyalat que “a més de la baixada del pressupost destinat a contractació de programes, la gerent d'IB3 ha dit a les associacions del sector que contractarà 1 milió d'euros en concursos amb aquesta productora de capital xinès”, per la qual cosa ha apuntat que “la incoherència i hipocresia del Govern és tan greu com el maltractament a les productores audiovisuals de Balears, parlen de potenciar el talent d'aquí mentre actuen en sentit oposat”.


Dates Del 05/10/2020 al 12/07/2021\nLa realització d’aquest Màster en Dret Fiscal neix per la gran demanda dels professionals que, conscients de la repercussió d’aquesta matèria en la seva feina, sol·liciten una formació pràctica en la fiscalitat des d’una perspectiva global del sistema tributari, per adquirir un coneixement complet del sistema estatal i autonòmic, que els permetin resoldre dubtes que la pràctica diària els plantegi.\nEl Màster està dirigit a professionals en exercici (llicenciat/graduats en Dret, econòmiques, empresarials, o assessors fiscals) que desitgin una formació especialitzada en Dret Fiscal.\n• Principals problemes pràctics: Llei de Mercat de Valors, comprovació de valors, prescripció, etc.\nMÒDUL II: IVA, IMPOSTOS ESPECIALS I IMPOSTOS LOCALS\nNormativa reguladora bàsica.\nCaracterístiques de l’impost.\nPrincipis generals de funcionament.\nEsquema liquidatori de l'IVA.\nElements estructurals de l’impost\nOperacions gravades per IVA: els fets imponibles\nNaturalesa i delimitació espacial de l’Impost.\nVisió global del funcionament de l’impost. Exemple.\nRequisits del fet imponible\nConcepte d’empresari o Professional a efectes de l’IVA.\nConcepte de lliurament de béns i prestacions de serveis.\nOperacions no subjectes a l’IVA.\n- Segons el dret a deduir de les quotes d’IVA suportades:\n- Altres Exempcions (servei postal universal, artístiques…)\n- La renuncia a d’exempció.\n- Breu anàlisi de la regla d’inversió del subjecte passiu.\n· Miquel Gaya Arjalaguer. Inspector d'Hisenda\n· Marc Amenós. Inspector d'Hisenda\n· Rafael Olañeta Fernández-Grande. Doctor en Dret a la Universitat de Barcelona\n· Mariló Pardo Serrano. Assessora Fiscal\n· Artur Gasch Brosa. Jefe de Equipo de la Unidad Regional de Actuaciones Especiales de la Dependencia Regional de Recaudación de l'AEAT de Catalunya\nLa formació és presencial. Tanmateix, en supòsits excepcionals que impedeixin el normal funcionament de la formació, en aquest format inicialment programat, el Col·legi es reserva el dret d'adaptar aquesta activitat a un entorn virtual: no presencial. És a dir, que es realitzarà la formació de forma remota gràcies a l'ús de les noves tecnologies, amb l'objectiu de garantir, en la mesura del possible, l'aprenentatge de l'alumnat en aquestes circumstàncies.\nPreus i formes pagament, amb el descompte del bonus aplicat:


48 H OPEN HOUSE BARCELONA OBRE A LA CIUTADANIA EDIFICIS HISTÒRICS DEL TÈXTIL CATALÀ\ndijous, 25 octubre\nEl festival d’arquitectura 48 H Open House Barcelona és una cita imprescindible per conèixer de primera mà edificis il·lustres de la ciutat. La seva edició 2018 té lloc aquest cap de setmana del 27 i 28 d’octubre i proposa al voltant de 200 activitats i edificis a descobrir de forma gratuïta. Per...\nLA FOTOGRAFIA DE MODA DE SAUL LEITER A FOTO COLECTANIA\ndijous, 4 octubre\nEls amants de la fotografia, i de la moda, tenen una cita obligada amb l’exposició “Saul Leiter: In Search of Beauty” que acull la sala Foto Colectania del Born de Barcelona fins al 21 d’octubre. Es tracta d’una mostra que aglutina 130 imatges d’aquest precursor de la fotografia en color que va...\nLES NOVETATS DE LA 2ª EDICIÓ DEL LCI BARCELONA FASHION FILM FESTIVAL\ndimarts, 7 agost\nAmb el suport de Movistar -un dels patrocinadors del 080 Barcelona Fashion- l’any passat naixia el festival de cinema de moda Barcelona Fashion Film Festival (BFFF) amb l’objectiu de fomentar el talent jove i emergent en la producció audiovisual dins del sector de la moda. Aquest 2018, el festival...\nEL MUSEU DEL DISSENY PARTICIPA A L’EXPOSICIÓ ANUAL DE MODA DEL MET DE NOVA YORK\ndijous, 2 agost\nEl museu Metropolitan de Nova York atrau tots els focus el primer dilluns de maig, quan s’inaugura –amb presència de les celebrities i dissenyadors més importants del moment- l’exposició anual de moda organitzada pel Costume Institute –i el comissari Andrew Bolton- i impulsada per ‘Vogue’ i la seva...\nEL LLEGAT FOTOGRÀFIC D’ANTONI BERNAD AL PALAU ROBERT\ndimarts, 22 maig\nFins al 26 d’agost 2018 el Palau Robert de Barcelona acull l’exposició “Antoni Bernad. Nord/Sud/Est/Oest” que repassa més de mig segle de fotografia a través de prop de 400 instantànies. Una retrospectiva a la carrera d’aquest fotògraf català que va irrompre al món de la moda a mitjans dels anys 60...\nMORITZ FEED DOG PORTA A BARCELONA ELS MILLORS DOCUMENTALS DE MODA\ndimarts, 20 març\nEn el seu suport amb la cultura, i la moda, Moritz organitza la 4ª edició del festival de cinema documental Moritz Feed Dog del 22 al 25 de març. Una cita obligada per a tots els amants de la moda que porta a Barcelona, i en concret als Cinemes Aribau, una selecció de pel·lícules documentals...\nL’ESCOLA D’ARTS I TÈCNIQUES DE LA MODA CELEBRA ELS SEUS 50 ANYS\nFundada el 1968, l’Escola d’Arts i Tècniques de la Moda (EATM) celebra enguany el seu 50è aniversari amb una nova iniciativa educativa: tres postgraus de Moda, amb què inaugurarà una nova etapa en ensenyament superior. Constituïda per un grup de fabricants del tèxtil i la confecció, EATM...


Qualificar activitats vs qualificar objectius - Tecnocentres\nHi ha una cosa que no em quadra gens i que és molt comú entre el professorat: la manera de calcular les qualificacions finals (de trimestre, de projecte o de curs). Suposem que programem de manera competencial. A partir d’unes competències, fixem uns objectius (de curs, de trimestre, d’unitat o de projecte). Per tal d’aconseguir aquests objectius, dissenyem activitats que els alumnes hauran de realitzar. Algunes més guiades, altres més obertes (dins dels objectius a aconseguir). A l’aula, fem accions per tal que els alumnes coneguin els objectius i se’ls facin seus. Mentre desenvolupen les activitats, fem avaluació formativa: donem criteris clars per avaluar (autoavaluar, coavaluar i heteroavaluar), donem feedback… A partir d’aquest feedback els alumnes milloren les tasques. A més, van revisant periòdicament els objectius marcats inicialment per veure si s’hi acosten i prendre decisions al respecte.\nI a l’hora de qualificar? La majoria de docents fa una mitjana ponderada de les activitats. A cada activitat o a cada categoria d’activitats li assigna un percentatge i calcula la qualificació final.\nCom es veu en la imatge, no mirem el grau d’assoliment dels objectius. Acabem mirant la qualitat mitjana de les activitats que els alumnes ens han lliurat. Segur que la qualificació (numeret) no serà diferent de la qualificació per objectius que proposo, però perdem una bona oportunitat de seguir fent avaluació formativa. Si hem fet la planificació amb objectius competencials, crec que caldria fer també la qualificació a partir dels objectius.\nI què vol dir qualificar per objectius? Senzillament que no qualifiquem tasques de manera global, sinó que, per cada tasca que decidim qualificar (que no han de ser pas totes les que fem amb els alumnes), mirem el nivell d’assoliment dels objectius.\nAparentment pot semblar que la Figura 2 i la Figura 3 no són molt diferents. En el fons, les dues fan una mitjana ponderada. Però la Figura 3 se centra clarament en els objectius. Som capaços d’establir un nivell d’assoliment dels objectius de manera raonada i argumentada. I, si ho comuniquem a l’estudiant, reforcem l’avaluació formativa. Quan parlo de comunicar, lògicament, no parlo només de l’assoliment (sigui amb nota numèrica o assoliment) sinó també amb el comentari corresponent.\nAixí que l’alumne rep els objectius que volíem aconseguir, en quin grau d’assoliment els ha aconseguit i un comentari que li explica en què es fonamenta aquest grau d’assoliment i el guia per millorar-lo.\nEn canvi, seguint el model clàssic de la Figura 2, a l’estudiant només li podem comunicar una qualificació per activitat, però que no acaba de dir res, ja que les activitats són complexes. Cert que el comentari ajudarà a centrar, però l’alumne no tindrà la visió de l’assoliment un objectiu concret, ja que un objectiu es treballa en més d’una activitat.\nPer mi els avantatges són clars:\nEl professorat ha de dissenyar molt bé les activitats perquè realment serveixin per aconseguir els objectius.\nEl professorat pot avaluar molts aspectes en cada activitat, però només qualifica aquells aspectes que segur han treballat a l’aula de manera clara. Quantes vegades qualifiquem activitats tenint en compte criteris que no hem treballat a classe sinó que ja se suposa que els alumnes havien de conèixer?\nL’alumne sap en tot moment perquè està realitzant una activitat, què ha d’aprendre.\nPot semblar una fotesa i, com he dit abans, segurament no ens canviarà la qualificació global, però crec que pot ajudar, tant a alumnes com a professors, a aprofitar la qualificació també per fer explícit el que volem aconseguir i si ho estem aconseguint o no.\nDeixeu-me posar un exemple habitual: una exposició oral. Si utilitzem l’avaluació per objectius, haurem de tenir molt clar a quins objectius competencials correspon aquesta activitat. Si, com semblaria lògic, respon a algun objectiu de la competència d’expressió oral, caldrà donar criteris clars als alumnes en aquest sentit. Cercar moments d’assaig, feedback de companys… També pot ser que l’activitat la proposem, a més a més, per algun objectiu de la competència digital. També caldrà donar criteris clars de com han de fer aquesta presentació digital de suport. Després d’assajos, avaluacions i feedback, algun dia farem la qualificació d’aquesta exposició oral. Si a l’alumne no li comuniquem una sola qualificació global d’activitat sinó que n’hi donem una per cada objectiu (dos en aquest exemple), l’alumne veurà en què ha de millorar. A mesura que fem altres activitats, veurà si millora en els objectius que es repeteixen.\nEls qualificadors habituals dels entorns virtuals d’aprenentatge (Moodle, Classroom…) o aplicacions específiques, segueixen la lògica de la Figura 2. Un percentatge per activitat i per categoria.\nCert que es pot fer trampa. Pots definir més activitats del compte (Activitat 1 segons l’objectiu 1, Activitat 1 segons l’objectiu 2, etc.) i definir categories que siguin els objectius. Acabaràs tenint totals de categories que seran els objectius que indico en la Figura 3. Però l’article no és per criticar les aplicacions de càlculs de qualificacions. Simplement és per repensar el càlcul de qualificacions que, de ben segur és poc important davant del repte de l’avaluació formativa, però que tampoc cal seguir-la fent com sempre sense reflexionar-hi.\nPrevious PostOrganitzar la documentació del centre amb Unitats compartides\nNext PostNova plantilla a CLASS-MON\n2 thoughts on “Qualificar activitats vs qualificar objectius”\n16 d'octubre de 2020 a les 23:06\nHola Jaume, trobo interessant el que comentes però hi ha aspectes que em tenen una mica capficat.\nEn primer lloc tu parles d’objectius d’aprenenetatge per avaluar i, si bé és cert que s’han de tenir en compte, semblaria que cal parlar de criteris d’avaluació.\nEn segon lloc, un element que em molesta i dificulta la tasca és el fet de tenir moltes competències d’àmbit i una sola nota o indicador final numèric. No sé si l’error d’esfera és la base del problema. A primària almenys les tenen per dimensions… Tu crec que l’anomenes “objectiu N”.\nD’altra banda, sembla que cal afegir al problema de la nota el fet que caldria garantir que l’alumne fos competent amb totes les competències treballades, cosa que converteix en un mecanisme poc o gens útil qualsevol de les mecàniques pensades amb percentatges… cal veure quan la té assolida i, després, si es vol, designar el nivell d’assoliment. Aquest últim matís és el que potser complica les coses. Potser per això t’esforces a fer els percentatges i a lligar cada activitat amb diferents objectius i percentils.\nPer últim no sé, quan amb diferents activitats treballes el mateix objectius, és per donar la possibilitat d’aprendre de l’error? I llavors, cada activitat dins l’objectiu concret, suma els resultats i es divideix (seguint el teu gràfic, p. ex. act. 1 + act.3 = x/2)? O només puntua l’ítem que està assolit?\nDisculpa el meu atreviment i voràgine de preguntes.\n23 d'octubre de 2020 a les 8:06\nparlo d’objectius i no de criteris premeditadament. En començar el trimestre, a partir de les competències, jo fixo uns objectius que vull que aconsegueixin els alumnes. Aquests objectius no apareixen en cap ordre ni decret. Els fixo jo. A partir de les competències, que estan definides pel final d’etapa, marco els objectius concrets que han d’aconseguir els alumnes en un trimestre per anar assolint aquestes competències. Els criteris d’avaluació són els que em permetran decidir el grau d’assoliment d’aquests objectius, però no són l’objectiu en si.\nEn segon punt, el de tenir moltes competències i una nota (amb numeret o amb assoliment final). Totalment d’acord. Per mi seria molt més interessant indicar els objectius que he treballat, amb quina competència estan relacionats i el seu grau d’assoliment. Quin sentit té fer una mitjana global? Però és el que ens marca la normativa.\nFixa’t que jo només faig percentatges en la part final. Un cop tinc l’assoliment dels objectius, mesurat amb les activitats però sense fer mitjanes ni similars, com que la normativa m’obliga a donar la qualificació (almenys a final de curs), faig la mitjana ponderada. En base a què, sinó, puc fer la qualificació final?\nPer últim, jo per a cada objectiu tinc una rúibrica definida que em permet marcar el grau d’assoliment. Quan hi ha diferents tasques amb el mateix objectiu, poden haver diverses raons. Una, la progressivitat. Les primeres activitats estan en els estadis baixos de la rúbrica i les darreres, en els alts. Veient l’evolució del alumne veig en quines a tingut dificultats que no ha pogut solventar i, per tant, m’indica l’assoliment. Com veus, cap mitjana. Una segona raó per tenir més d’una activitat en un objectiu pot ser que l’objectiu tingui diferents aspectes i cada activitat apunti cap a un. Igualment en la rúbrica hauré definit en quin estadi està cada aspecte.\nDe l’error se n’aprèn sempre, però abans de la qualificació. Lliuren una tasca, sempre hi ha feedback i sempre hi ha l’opció de millorar-la. Només la darrera versió és la qua tinc en compte per decidir l’assoliment de l’objectiu.\nNo sé si et pot ser útil aquests articles que vaig escriure fa un temps:


L'EMA es pronunciarà aquest dimecres sobre els trombes i la vacuna d'AstraZeneca La República\nL’EMA es pronunciarà aquest dimecres sobre els trombes i la vacuna d’AstraZeneca\nEn total, s’han produït a Europa 14 morts que s’investiguen per la seva possible relació amb efectes adversos de la vacuna d’AstraZeneca\nL’Agència Europea del Medicament (EMA, per les seves sigles en anglès) emetrà una nova opinió “a última hora” d’aquest dimecres sobre la relació entre la vacuna d’AstraZeneca contra la Covid-19 i els trombes que han experimentat alguns dels vacunats.\nHo ha avançat en una publicació a les xarxes socials la comissària europea de Salut i Seguretat Alimentària, Stella Kyriakides: “En estret contacte amb l’EMA sobre l’avaluació de farmacovigilància de la vacuna d’AstraZeneca. S’espera l’avaluació a última hora del dimecres”.\nEl cap de l’estratègia de vacunació de l’EMA, Marco Cavaleri, ha confirmat aquest dimarts una “associació” entre la vacuna d’AstraZeneca i els esdeveniments trombòtics que estan experimentant alguns vacunats, principalment dones menors de 50 anys amb dèficit de plaquetes.\n“Podem dir-ho, hi ha clarament una associació amb la vacuna. No obstant això, encara no sabem què causa aquesta reacció. Aquestes trombosis cerebrals amb dèficit de plaquetes semblen ser el principal esdeveniment a investigar. En resum: en les properes hores direm que hi ha una connexió, però encara hem d’entendre com passa”, ha detallat en una entrevista amb el diari italià ‘Il Messagero’.\nEl responsable de l’EMA ha reconegut que “hi ha més casos de trombosi cerebral amb dèficit de plaquetes entre els joves del que caldria esperar”, principalment en dones menors de 50 anys. “Encara que també hi ha hagut casos d’entre 50 i 60 anys i també hi ha homes, al voltant del 20 per cent. L’edat mitjana ronda els 45-47 anys”, ha puntualitzat.\nEn qualsevol cas, Cavalieri no s’ha pronunciat obertament sobre si es fixarà un grup d’edat o col·lectiu al qual no es pugui administrar aquest dimecres, en la reunió que ha organitzat l’EMA per emetre una nova opinió sobre la seguretat de la vacuna.\n“Entenc la necessitat europea de tenir una veu única i forta, però no sé si tindrem aquest tipus d’indicació tan aviat com aquesta setmana. Però certament s’actualitzarà la informació del producte, indicant que els esdeveniments adversos estan relacionats amb la vacuna. Estarà clarament establert”, ha afirmat.\nDimecres passat, la directora executiva de l’EMA, Emer Cooke, va assenyalar que, encara que “no s’ha demostrat una relació causal amb la vacuna”, sí que “és possible”, per la qual cosa “s’estan realitzant noves anàlisis”.\nFins a aquesta data, segons Cooke, es van detectar un total de 44 casos de trombosis venosa cerebral en 9,2 milions de persones vacunades amb la injecció d’AstraZeneca a Europa, xifra que no inclou tots els 31 casos notificats ahir a Alemanya.\nEn total, s’han produït a Europa 14 morts que s’investiguen per la seva possible relació amb efectes adversos de la vacuna d’AstraZeneca, encara que no totes per aquest tipus de trombes. “Si observem l’exposició ajustada a l’edat, calculem un risc d’un per cada 100.000 en els menors de 60 anys”, va detallar Cooke.


El Barça Alusport empata a Santiago (1-1) - FC Barcelona\nHomeSeccionsFutbol SalaPrimer EquipNotíciesEl Barça Alusport empata a Santiago (1-1)\nEl Barça Alusport empata a Santiago (1-1)\nCARLES GARCIA-PASTOR - 22/09/2012 | 00:00\nEls jugadors de Marc Carmona han vist com un gol en el darrer minut de partit els ha privat d’endur-se la victòria Un gol matiner de Lin, després d’una gran jugada de Torras, s’ha vist igualat pel gol de Raúl Campos en el darrer minut de partit\nAri Santos, en el partit de la temporada passada davant el Santiago Futsal / FOTO: lnfs.es\nEl FC Barcelona Alusport ha empatat en la seva visita al camp del Santiago Futsal. Els de Marc Carmona s’han avançat en el marcador en els primers minuts de partit mitjançant Lin, però no han pogut evitar l’empat a un minut del final. Un xut de Raúl Campos ha estat desviat per Ari, i Paco Sedano no ha pogut fer res per aturar-lo. El Barça Alusport ja no ha tingut temps per reaccionar i s’enduu un punt de la seva visita a Galícia.\nEl partit ha començat amb un Barça Alusport molt incisiu en atac i segur en defensa. Tot i això, el Santiago Futsal s’ha apropat amb perill a la porteria defensada per Paco Sedano, encara que sense gaire perill. Tot just als dos minuts de partit, el Barça Alusport ha tingut la primera gran ocasió, a càrrec de Jordi Torras, que s’ha quedat sol davant el porter de l’equip gallec però no ha pogut culminar la jugada amb gol. Tot i això, de mica en mica, els blaugranes han anat agafant el control del partit i, de seguida, han aconseguit fer el primer gol després d’una gran jugada personal de Torras que ha materialitzat Lin amb la seva cama esquerra.\nA partir d’aquí, el partit s’ha convertit en una constant d’anades i tornades per part dels dos equips, que han tingut en els seus porters les dues màximes figures. Sedano, per exemple, ha estat clau després d’evitar, en nombroses ocasions, l’empat del conjunt gallec. En els últims minuts de la primera part, de fet, Sedano ha salvat l’empat fins a dues vegades consecutives, quan tot el pavelló ja cantava el gol.\nLa mala fortuna, decisiva\nLa segona part ha començat amb la mateixa tònica que la primera, amb tots dos equips mostrant-se agressius a l’atac i molt segurs en defensa. El Santiago Futsal ha continuat buscant el gol, però l’actuació de Paco Sedano no els ha permès fer-ho durant prop de 29 minuts. En el darrer minut de partit, però, un xut de Raúl Campos ha estat desviat involuntàriament per Ari Santos, despistant el porter blaugrana i establint així l’empat a un en el marcador. El Barça Alusport ja no ha tingut temps per a la reacció i el partit s’ha acabat en empat.\nA aquesta mala sort, a més, cal afegir-hi les molèsties de Gabriel, que s’ha fet mal al turmell en els primers minuts de partit i que se n’ha ressentit posteriorment.\nSantiago Futsal, 1\nFC Barcelona Alusport:\nSedano, Torras, Ari, Lin, Fernandao - cinc inicial - Sergio Lozano, Igor, Gabriel, Aicardo, Eric Martel, Saad.\nÁlex, David, Lucho, David Pazos, Costa – cinc inicial – Barroso, Jorge, Brandi, Raúl Campos, Hamza.\nGols: 0-1, Lin, min 2, i 1-1, Raúl Campos, min 40.\nÀrbitre: Contreras Tejedor i Pérez Álvarez.\nLozano: "N'hem après, dels errors"


Incendis en ple mes de març - Notícies Societat - Notícies Societat - e-notícies\nSocietat · 8 de Març de 2012. 22:43h.\nLa sequera afecta també l'alta muntanya\nImatge d'un dels focs. (Foto: TV3)\nUn dels focs declarat aquest dijous al Pirineu de Lleida ja ha estat apagat, mentre que un altre està controlat. La sequera ha contribuït a l'aparició d'aquests incendis en ple mes de març. A més, el fort vent a la zona n¡està dificultant les tasques d'extinció.\nDos incendis més s'han detectat aquest divendres, un a Santa Cristina d'Aro (Baix Empordà) i un altre a Olot (la Garrotxa). El foc del Pont de Suert (Alta Ribagorça) està controlat, així com també el de Calbinyà (Alt Urgell).\nEls bombers esperen tenir també sota control el de Gerri de la Sal, o si més no algun dels seus flancs. El que ja està apagat és el de Montanisell (Alt Urgell), que va quedar estingit el dijous per la nit. Tots aquests focs han cremat més de 800 hectàrees.\nA la Franja de Ponent s'ha declarat un altre foc, que ha cremat prop de 500 hectàrees. El vent bufa menys fort que dijous, quan es van declarar els focs a Lleida i Osca, la qual cosa facilita el treball amb medis aeris.\nUna exconsellera d'Ensenyament veu "preocupant" la sentència\n#3 jajajjajaaaaaa, Barcelona, 09/03/2012 - 13:40\ndimissions......per falta de previssió hia ha tasques de neteja de boscos que tot i subvencionar-les no es fan Convergencia Incendis Unió\n#2 lidia obiols serra, martorell, 09/03/2012 - 12:05\nNo hi ha comentaris, perquè l' administració, els departaments corresponents, els cossos de bombers, GRAF, mossos , protecció Civil, etc. estan fent molt bona feina, amb molt esforç i professionalitat. A mi en particular em fa molta pena, però la climatologia i algun descuit afavoreixen al foc.\n#1 Desperta Ferro, Ribagorça, 09/03/2012 - 07:45\nCuriós que aquesta notícia no tingui cap comentari. Se'n pot anar tot en orris, però aquí ni les persones ni el territori tenen importància. Sols mereixeria comentaris si del foc es pogués donar la culpa a Madrid.\n#1.1 Iñigo, Salou, 10/03/2012 - 07:58\nDudan si dar la culpa a Madrid o a los bomberos venidos de Aragon para ayudar, pero si al final no vienen la culpa será de Madrid, como en todo.


Browse: Home » LAND ROVER ESPANYA UN ANY MÉS EN `SUBLIMOTION´\nEl xef madrileny amb dos estels Michelin renova el seu menú i performance amb la col·laboració dels seus patrocinadors entre els quals es troba Land Rover, marca anglesa a la qual representa com a Ambaixador i amb la qual comparteix els mateixos valors: “L’aposta per l’avantguarda, la tecnologia i cerca incansable per proporcionar experiències única que li emocioni”.\nPer quart any consecutiu Land Rover torna a Eivissa amb Sublimotion by Paco Roncero, un dels restaurants més cars i espectaculars del món. El cuiner i la marca anglesa segueixen de la mà per la mateixa sendera: “Perquè compartim els mateixos valors, l’aposta per l’avantguarda, la tecnologia i la cerca per proporcionar al client una experiència única que li emocioni”, declara el cuiner.\nUn estiu més, Paco sorprendrà als seus comensals amb una experiència sensorial única en la qual l’art, la gastronomia i la tecnologia són els absoluts protagonistes. Després d’anys de recerca, l’equip del prestigiós xef amb dos estels Michelin ha arribat al final de tot un procés creatiu basat en l’anàlisi i estudi de les emocions al voltant d’una taula. Una experiència única per la qual han treballat dissenyadors, enginyers, il·lusionistes, escenògrafs, arquitectes, coreògrafs o guionistes.\nUna taula per a dotze comensals, que es converteix en un autèntic llenç en blanc disposat a ser esquitxat per la creativitat gastronòmica de Paco Roncero. La vetllada es desenvolupa a través d’un menú degustació tancat i maridado, en el qual el factor sorpresa serà definitiu. Com a novetat per a aquells que repeteixen, que no són pocs, Roncero torna a apostar per la música i compta amb la col·laboració del reconegut DJ Internacional Wally López, qui ha creat per a l’ocasió el tema musical `Sublimotion Eivissa´ que sonarà al ritme d’un video-mapping mentre la gastronomia `sura´ sobre una taula de mescles.\nSublimotion i Land Rover transporten al comensal a un món sense explorar. Un viatge cap al desconegut, carregat de picades d’ullet al món de l’oníric. El recorregut, que dura un total de tres hores, submergirà als comensals en les profunditats de l’oceà, en la recepció d’un autèntic motel americà, en un animat cabaret, en la cabina d’un avió i, fins i tot, en els racons més exòtics de Tailàndia. “Una vegada més hem volgut potenciar totes les possibilitats de l’espai”, diu Paco Roncero mentre reconeix que “Eivissa m’ha ajudat en la meva projecció internacional. Moltíssima gent avui dia a nivell mundial sap què és Sublimotion”.\nLand Rover compta amb una flota d’automòbils en el restaurant per traslladar als clients fins al lloc clandestí on se situa Sublimotion. Un reducte per a aquells privilegiats que vulguin gaudir d’un `xou´ fins ara únic al món: “Encara que haig de reconèixer que hi ha companys que estan començant a fer experiències similars. M’agrada servir d’inspiració, si això ajuda a fer evolucionar a altres cuiners. A més, la seva interpretació a mi també em pot servir per aprendre”.\nDisseny, tecnologia, sostenibilitat i R+D+i, un ADN que uneix aquesta nova aventura de Paco amb la personalitat única d’una col·laboració d’excepció.\nPaco Roncero: Un Ambaixador d’excepció de Land Rover\nLa relació entre el xef madrileny i la marca anglesa ve des de lluny. Pel seu esperit aventurer, la seva constant cerca de la perfecció, la seva passió per la tecnologia i el disseny, i la seva preocupació per la sostenibilitat, el xef posseïdor de dos Estels Michelin es va convertir en l’ambaixador perfecte per al llançament del Range Rover Evoqui i des de llavors manté una forta relació amb Land Rover. Des de llavors, la marca i Paco Roncero han seguit col·laborat en diversos projectes destinats a potenciar i desenvolupar els valors que els uneixen: disseny, tecnologia i sostenibilitat. Primer va ser el seu Taller en el Casino de Madrid i ara ‘Sublimotion’, dos espais destinats a revolucionar la gastronomia.\nLes reserves per sopar es poden fer de juny a setembre, per 1.500 euros més IVA per persona a través de www.sublimotionibiza.com\n← 10 RAONS PER PARAR-SE EN UN PAS DE VIANANTS ABANS DE CREUAR\nEL NOU SUV COMPACTE CITROËN C3 AIRCROSS ES PRESENTA, Al DETALL I EN TEMPS REAL, EN UN SHOWROOM VIRTUAL →


SDP creu que el país s'està quedant tecnològicament enrere per PayPal\nDenuncien que l’executiu va prometre que el 2015 el banc virtual ja podria operar al Principat\nEl secretari d'organització d'SDP, Joan Marc Miralles.\nSocialdemocràcia i Progrés va criticar ahir que a Andorra encara no pugui operar el banc virtual PayPal i va carregar contra Govern per no haver “complert una promesa electoral”, que indicava que “l’abril del 2015 ja estaria fet”. La formació, a través del seu secretari d’organització, Joan Marc Miralles, va assegurar que “ens estem quedant enrere en iniciatives tecnològiques”.\nEn aquesta línia va explicar que Google Business View, un complement de Google Maps que permet fer visites virtuals a empreses, a Andorra està molt desactualitzat. “Hi apareixen negocis que ja fa temps que han tancat, estem donant informació errònia a Google”, i va lamentar que “ningú es preocupa de donar de baixa els negocis que es tanquen”, en al·lusió a l’executiu. “Si hem de ser smart country, que no deixin les coses a mig fer”, va indicar Miralles. D’altra banda, el dirigent d’SDP va reiterar l’oferta de debat del president de la formació, Jaume Bartumeu, al cap de Govern. “Esperem que es dignin a donar-nos resposta”, va asseverar.\nEn un altre ordre de coses, el conseller general del partit, Víctor Naudi, va demanar responsabilitats a l’executiu per un correu que van rebre tots els beneficiaris del retorn de l’IGI, en el qual els receptors podien veure l’adreça electrònica “de les persones i empreses” a les quals s’havia enviat l’e-mail. Naudi va qualificar la situació d’“inadmissible” i va considerar que hi ha responsabilitats polítiques en una errada que “contravé la llei de bases d’ordenament tributari”.


Enric Curto Fotografia: Viatjant per Russia - Indumentàries: La religió\nSi quan viatgeu a Russia visiteu les seves esglésies, catedrals o monestirs, ben segur que us cridaran l'atenció algunes de les particularitats de l'església ortodoxa. Jo vaig arribar al país amb la creença que allà, després d'un règim soviètic amb unes idees antireligioses, la influència de l'església seria minoritària. De fet en un discurs de l'any 1905, el líder del partit bolxevic, Vladimir Lenin definia la religió com "L'opi del poble". Pel que hi vaig veure, al menys avui dia, res més lluny de la realitat. Els tractats de re-unificació van començar el 1991 i van finalitzar el 2007, acabant amb 90 anys de cisma. Una guia turística local em va comentar que cada dia és construeixen tres temples a Russia. Després, he llegit que l'església russa té 150 milions de seguidors. Em va sobtar especialment la gran devoció que mostren els feligresos. S´hi respiren aires conservadors i me'n vaig emportar la sensació que segueixen una doctrina estricte.\nHagés pogut fer un reportatge a través de l'arquitectura religiosa a Russia que és esplendorosa, o bé de la seva iconografia espectacular, però seguirem el circuit a través de la gent i la seva indumentària i us mostraré fotografies realitzades sobre aquest tema.\nNo cal dir que en els llocs de culte cal ser respectuosos, no fer fotografies pertorbant a la gent. Allà on està prohibit, guardar la càmera i, si més no, sempre ens queda la possibilitat de demanar permís a qui correspongui. Tot i les lògiques restriccions que hi podem trobar, sempre hi haurà ocasions per captar el tema a documentar.\nLes fotos les vaig realitzar amb la Olympus OMD-M1 MarkII, objectiu Zuiko 14-40 f2,8PRO. Quasi totes disparant des de la cintura. Sempre amb l'opció del obturador electrònic, és a dir, amb "silenci" que és el que mereix l'ocasió. En un parell de casos no he pogut evitar comparar alguna de les fotos realitzades amb pintures que havia vist a temples i museus.\nPosted by Enric Curto - photographer at 9:42\nLabels: DOCUMENTAL, FOTO, OLYMPUS, PINTURA I FOTO, RETRAT, RUSSIA, STREET PHOTO, VIATGES


Més de 400 persones segueixen les activitats programades a les 48 Hores Open Puig i Cadafalch - Ajuntament de Mataró\nMés de 400 persones segueixen les activitats programades a les 48 Hores Open Puig i Cadafalch\nEl Convent de les Caputxines ha rebut un centenar de visitants\nMés de 400 persones han participat en el conjunt d’actes programats a les 48 hores Open Puig i Cadafalch, que s’han celebrat el cap de setmana del 7, 8 i 9 d’octubre. Aquesta iniciativa ha estat una proposta nova d’aquest any que ha complementat la 12a edició del Premi Puig i Cadafalch i la 3a Mostra d’Arquitectura del Maresme (l’antiga Triennal d’Arquitectura del Maresme) amb l’objectiu també de reivindicar la figura de l’arquitecte mataroní Josep Puig i Cadafalch en la seva vessant més polifacètica.\nDurant un cap de setmana, Mataró ha ensenyat de forma gratuïta la riquesa arquitectònica i patrimonial de la ciutat d’una forma extraordinària. Un dels espais que ha rebut més afluència de públic ha estat el claustre del Convent de clausura de les Caputxines, amb un centenar de visitants.\nEl programa d’activitats es va iniciar divendres amb una conferència sobre l’arquitecte mataroní Josep Puig i Cadafalch a la Casa Coll i Regàs. També s’han inclòs dins el programa diferents visites guiades: al claustre del Convent de Sant Josep, al Col·legi Valldemia, al claustre de l’Hospital de Sant Jaume i Santa Magdalena, i al Cementiri dels Caputxins, a més de una passejada per algunes de les obres presentades al Premi Puig i Cadafalch d’enguany acompanyats dels arquitectes autors dels projectes així com les portes obertes a la Casa Coll i Regàs.\nLa celebració de les 48 Hores Open Puig i Cadafalch ha estat possible gràcies a la col·laboració desinteressada d’historiadors, arquitectes i 10 entitats ciutadanes (Monges Caputxines del Monestir Nostra Senyora de l’Assumpció, Missioneres Immaculada Concepció, Fundació Caixa Laietana, Antics Alumnes Maristes Valldemia del Col·legi Maristes Valldemia, Cementiris Metropolitans, Museu Arxiu de Santa Maria, Grup d’Història del Casal, Fundació Hospital Sant Jaume i Santa Magdalena, Consorci Sanitari del Maresme i la Federació d’Associacions Veïnals de Mataró).\nExposició, votació i lliurament de premis\nLa celebració del Premi Puig i Cadafalch d’enguany continua amb l’obertura de l’exposició dels treballs finalistes aquest divendres, 14 d’octubre, al claustre de l’antic Hospital de Sant Jaume i Santa Magdalena (fins al 13 de novembre). Els ciutadans també poden triar la millor obra de l’àmbit de Mataró, que rebrà el Premi Puig i Cadafalch d’opinió, en votació popular a través del web municipal www.mataro.cat (del 14 al 25 d’octubre).\nEl veredicte del jurat, que serà conjunt per a les diferents categories de la Mostra d’Arquitectura del Maresme i el Premi Puig i Cadafalch, així com el resultat del Premi Puig i Cadafalch d’opinió, es donarà a conèixer el 28 d’octubre a les 20.00 hores a la capella de l’antic Hospital de Sant Jaume i Santa Magdalena. En el transcurs de l’acte el catedràtic de fotografia de la Facultat de Belles Arts, Manolo Laguillo, pronunciarà una conferència. L’acte finalitzarà amb el lliurament dels guardons als guanyadors de l’edició d’aquest any.


El port repensa el projecte de la Marina Vela i n’amplia l’espai públic | betevé Web\nRedacció btvnotícies dimecres 29 de març, 2017 , 21.45\nLa proposta s’ha d’aprovar en el ple de l’Ajuntament i, si se supera el tràmit, es preveu tenir les obres enllestides el 2020\nEl nou projecte de la Marina Vela preveu obrir al públic el 100 % dels espais exteriors de les instal·lacions. És el que s'estableix en la tercera modificació del Pla especial de la nova bocana, que el port ha presentat aquest dimecres. Perquè pugui tirar-se endavant, haurà d'aprovar-se en un ple de l'Ajuntament, i si supera aquest tràmit, el port calcula tenir les obres enllestides el 2020.\nEl projecte té un cost total de 62 milions d'euros, que inclouen actuacions en diversos àmbits al voltant de la Marina Vela i l'increment de l'espai públic en 14.000 metres quadrats. Es construiran dos trams de passeig públic, l'extensió dels quals equival a la de la Rambla.\nA la zona que uneix els dos dics, es preveu un equipament municipal de fins a 12.000 metres quadrats de sostre constructiu, a més d'un edifici central, que permetrà connectar la plaça de la Rosa dels Vents amb la resta de la marina. Al dic exterior, s'hi instal·laran la Creu Roja del Mar i la Facultat de Nàutica, amb un espai per a les pràctiques marítimes dels estudiants. I finalment, a l'altre dic, es preveu reformar l'Edifici Mirador actual per convertir-lo en el Pont-Porta-Port. A la planta baixa, hi haurà un espai de mirador; a la primera planta, una zona de restauració; i el pis inferior es dedicarà a usos culturals, comercials i de serveis associats a la Marina. A més, el mateix projecte també preveu restaurar els "tinglados" del moll de Llevant.\nPer facilitar la mobilitat a la zona, el pla preveu 12 mesures, entre les quals l'establiment d'un servei de bus nàutic que connectarà la plaça del Portal de la Pau amb el moll de Llevant. També es planteja la reodrenació de la plaça de Pau Vila, millorar la connectivitat dels carrils bici i incrementar les freqüències de la línia de bus V15.\nAjuntament de Barcelonainfraestructuresobres


l'Esquella de la Torratxa: Junqueras: ‘Esgotarem totes les vies per aconseguir que TV3 es torni a veure al País Valencià’\nPer Oriol Junqueras / . Dimarts, 5 d'abril de 2011 19:11 h\n• L’eurodiputat d’Esquerra, Oriol Junqueras ha presentat avui la campanya ‘Portem TV3 a Europa’\n• Esquerra ha introduït una petició al Parlament Europeu i una reclamació al Defensor del Poble Europeu, a la qual els ciutadans s’hi poden adherir per internet\nEstrasburg, 5 d’abril del 2011. Esquerra ha presentat avui una petició al Parlament Europeu i unareclamació al Defensor del Poble Europeu per demanar a la Comissió Europea que obligui el Govern valencià a restablir el senyal de TV3. Segons que ha explicat l’eurodiputat d’Esquerra, Oriol Junqueras, la suspensió de l’emissió de TV3 al País Valencià contravé diversos aspectes de la normativa comunitària.\nEn efecte, d’acord amb l’article 11.2 de la Carta de les Llengües Regionals o Minoritàries, en vigor a l’Estat espanyol des del 1998 i de ratificació obligatòria pels nous estats membres de la Unió, els Governs estan obligats a facilitar la recepció d’emissores de ràdio i de televisió provinents de territoris veïns.\nAixí mateix, Esquerra també ha apel·lat a l’obligació de respectar la diversitat cultural i lingüística de la UE (art. 3.3 del Tractat de la UE), el dret a la llibertat d’informació i expressió (art. 11 de la Carta de Drets Fonamentals) i el principi de lliure circulació de serveis de comunicació audiovisual (Directiva de Serveis de Comunicació).\nPer tot això, Junqueras ha demanat a la Comissió Europea que obri una investigació sobre l’afer i que emprengui les mesures polítiques i legals necessàries perquè TV3 es pugui tornar a veure al País Valencià. Així mateix, Junqueras ha demanat al Defensor del Poble Europeu que la Comissió Europea faci complir la normativa comunitària.\n‘És incomprensible que els valencians puguin rebre televisions per satèl•lit de qualsevol indret del món i, en canvi, no puguin veure TV3’, ha afirmat Junqueras. ‘Va en contra del sentit comú més elemental, i també de la normativa comunitària’, ha reblat l’eurodiputat.\n‘Esgotarem totes les vies disponibles per aconseguir que TV3 es pugui tornar a veure al País Valencià’, ha explicat Junqueras.\nTots els ciutadans que vulguin adherir-se a la petició al Parlament Europeu i a la reclamació al Defensor del Poble Europeu poden fer-ho a la pàgina de Facebook M'adhereixo a 'Portem TV3 a Europa', o bé enviant un e-mail a info@esquerra.org, indicant nom i cognoms i municipi.


Realisme pictòric amb Fernando Boira - Club Nautic Cambrils\nRealisme pictòric amb Fernando Boira\nPublicat el Dijous, 25 Juny 2015 10:19\nFernando Boira és de Huesca però fa molts anys que viu a Salou. Allà va començar a donar classes de pintura. I ara exposa al saló social del Club Nàutic Cambrils. Ho fa amb una sèrie de quadres pintats a l’oli de temàtiques molt realistes. L’espai el comparteix amb part de l’obra de Belarmina Gómez i Maria Rosa Delgado.\nFernando Boira va començar a fer classes de pintura com a hobbie a Salou. Una afició que cada cop va a anar a més, convertint-se en la seva passió i permetent-lo a exposar en diferents llocs des de fa un temps. Precisament la seva última col·lecció l’exposa des de fa uns dies al saló social del club. Es tracta de 20 obres de mitjà i gran format inspirades en la vida real. Des de la natura, passant per paisatges urbans, cossos o bodegons. Boira s’atreveix amb tot, però sempre pintant a l’oli.\nAprofitant la festa de Sant Pere, Fernando Boira comparteix espai amb les seves dues predecessores d’exposició. 2 companyes de les classes de pintura que han deixat 2 quadres cadascuna. Es tracta de Belarmina Gómez i Maria Rosa Delgado.


Imperi bizantí. L’edat d’or de Constantinoble - Batecs Clàssics\nL’imperi romà es partí en dos, de manera definitiva, el 395 dC amb la mort de l’emperador Teodosi. La part occidental passà a mans del seu fill petit Honori, d’onze anys; i la part oriental, a mans del fill gran, Arcadi. No era la primera vegada que, per governar un imperi tan extens, el poder era compartit i, a més, des de diferents punts estratègics. A principis de segle IV dC, el sistema de la tetrarquia havia imposat quatre emperadors, dos de principals –coneguts com a augusts– i dos de secundaris –coneguts com a cèsars. Aleshores l’august Maximià havia traslladat, per qüestions de seguretat, la capital de l’imperi occidental a Milà. Roma, la gloriosa ciutat eterna, ja no pintava res. Mentrestant, la capital de la part oriental elegida per l’altre august, Dioclecià, havia estat Nicomèdia, una ciutat de les costes del sud del Mar Negre.\nLa capital de la part occidental, en mans d’Honori, també hagué de traslladar-se a un altre indret més protegit, Ravenna, a la costa adriàtica. En un principi no hi havia d’haver cap problema perquè els dos germans governessin en harmonia. Hi hagué, però, un detall del testament de Teodosi que no agradà gens a Arcadi. El seu pare havia nomenat com a cap dels exèrcits romans un bàrbar, Estilicó, el qual havia vist recompensada la seva lleialtat quedant també com a tutor, a Occident, d’Honori, menor d’edat. Arcadi no podia consentir que un estranger li fes els comptes a casa seva. És per això que no dubtà a pactar amb les tropes bàrbares del got Alaric perquè envaïssin la península itàlica en lloc de Constantinoble […].\nPer a més informació, també podeu escoltar els següents àudios del programa “En guàrdia” d’Enric Calpena, de Catalunya Ràdio, dedicats a:\n– Cisma de l’església ortodoxa\n– Cisma de l’imperi\n– La crisi del segle III\n– Vespasià i Trajà\n– La caiguda de Constantinoble\nAlaric antoni janer Bòsfor cisma de l'església ortodoxa Constantinoble cristiandat Dioclecià edat mitjana Estilicó Honori imperi bizantí Mar Negre Milà Nicomèdia Roma sapiens Teodosi


El Coaching educatiu esdevé un posicionament, una manera d’acompanyar, que des de l’escolta, la pregunta i el diàleg busca que les persones trobin per elles mateixes les respostes i accions necessàries per assolir els seus objectius.\nAquesta formació té com a finalitat oferir eines i recursos per desenvolupar, tot incorporant principis del coaching educatiu, habilitats i competències emocionals tant dels docents com de l’alumnat.\nAquestes eines i recursos fan incidència en àmbits relacionats amb:\nLa gestió i el lideratge del grup.\nEines comunicatives i relacionals.\nRegulació emocional dels docents i de l’alumnat.\nEl curs s’enfocarà a partir de la pràctica, d’aquesta manera serà un curs telemàtic, però amb exercicis pràctics i vivencials on s’incorporaran, anàlisi de casos i dinàmiques grupals, ampliat amb una part teòrica.\nAportar eines per implementar principis del coaching en l’àmbit educatiu.\nOferir recursos per treballar competències i habilitats relacionals i emocionals amb l’alumnat.\nContribuir en la millora de les competències i habilitats del docent coach (emocionals, comunicació, lideratge ) i que aquestes tinguin una incidència positiva en l’entorn educatiu.\nFacilitar espais per a que cada docent pugui incidir en el seu propi creixement personal.\nEines del coaching aplicades a la pràctica docent :\nEscolta activa, rapport, preguntes poderoses,feedback, roda de la vida,model Grow, objectius Smart, plans d’acció, creences potenciadores, valors, vinculació i resiliència.\nCompetències i habilitats del docent-coach:\nDocents d’Infantil, Primària i Secundària interessats en incorporar principis del coaching educatiu per tal de millorar la seva tasca docent i de gestió d’aula.\n10 hores de sessions online (sincróniques) a través de la plataforma google meet: Els assistents al curs es connectaran a l’enllaç facilitat i a les dates i hores proposades per poder assistir a les explicacions teòriques del formador i per desenvolupar les tasques proposades en petits grups de treball cooperatiu.\n20 hores no presencials: On els assistents crearan un projecte que incorpori els continguts treballats a la seva tasca docent habitual de la manera que creguin més adient i productiva i assignaran tasques que podran fer individualment en l’horari que considerin.\nEl preu de l’activitat és de 65 € (podeu consultar els descomptes especials en el formulari d’inscripció)


L’agent de circulació de Canillo que treballava ebri ja és fora del comú - Altaveu el diari digital d'Andorra\nL’agent de circulació de Canillo que treballava ebri ja és fora del comú\nL’home va ser detingut el darrer dia de la festa major de la parròquia arran de conduir el vehicle oficial mentre estava de servei sota els efectes de l’alcohol\n12/09/2020 (16:20 CET)\nDespatx del servei de circulació comunal. ARXIU\nL’agent de circulació de Canillo que va ser detingut a final de juliol, just els darrers dies de la festa major de la parròquia, arran de conduir el vehicle oficial mentre estava de servei sota els efectes de l’alcohol ja s’hauria desvinculat del comú. Inicialment va ser suspès de sou i feina per tres mesos i la falta comesa, considerada molt greu, l’havia de dur a un acomiadament causal sí o sí. A més, anteriorment ja se l’havia advertit en nombroses ocasions.\nEl comú guarda un sepulcral silenci sobre l’afer, tot i que, segons algunes fonts, ja estaria formant un relleu. L’home expedientat ja ha trobat acomodament laboral al sector privat i ni tan sols hauria presentat les al·legacions a què tenia dret en el moment que se li va imposar la sanció cautelar en espera de l’evolució i la tramitació de l’expedient. Els detalls exactes sobre la vinculació laboral i el seu presumpte trencament després de la comissió de la gravíssima falta no han transcendit.\nEl que sí que és clar és que a final de juliol va ser detingut per la policia després de donar positiu d’alcoholèmia. L’home hauria reconegut haver anat a la festa major i haver begut més del compte i després iniciar el servei laboral, fent la ronda tot sol al volant del cotxe oficial del servei de circulació. Quan s’havia d’incorporar a la jornada el cap de servei, el va trucar perquè el passés a recollir i, en aquell moment, es va descobrir l’estat anòmal en què l’home treballava.\nAparten del servei un agent de circulació de Canillo que feia la ronda en estat ebri\nVa ser el propi cap de servei qui va avisar la policia perquè li fes el control d’alcoholèmia pertinent donant una taxa per sobre, fins i tot, del màxim tolerat a qualsevol ciutadà. A raó d’aquest fet va ser detingut i des del punt penal-administratiu se li va fer el procediment escaient alhora que el comú posava en marxa l’expedient laboral, que culminava un seguit d’advertències que ja havia rebut pel seu comportament.\nEl fet acabava de posar llenya al foc en un servei de circulació canillenc amb un clima laboral força enrarit. Amb nou integrants en conjunt fins llavors, quatre dels quals comandaments, amb la qual cosa, segons han explicat fonts coneixedores del servei, la feina de carrer, del dia a dia, de les jornades nocturnes i els cap de setmana, recau fonamentalment en els cinc agents ‘rasos’ de què disposa el cos. A més, segons les mateixes fonts, són moltes les pressions que es fan en funció de qui eventualment pugui infringir la norma.


Investiguen l'origen de vuit casos de legionel·losi declarats aquesta setmana a Blanes\nTres dels afectats continuen hospitalitzats i es creu que el brot es va originar en un càmping\nACN Barcelona 10/09/2012 17:44\nL'Agència de Salut Pública està investigant vuit casos de pneumònia per legionel·la que s'han declarat durant l'última setmana a Blanes (Selva), segons ha informat el departament de Salut. Aquest dilluns hi ha hospitalitzats tres dels afectats, un a Blanes, un a Granollers i un a la Unitat de Cures Intensives (UCI) de l'Hospital Josep Trueta de Girona.\nEls afectats són tres turistes holandesos –dos homes de 59 i 67 anys i una dona de 58–; una dona letona de 62 anys; tres homes residents a la demarcació de Barcelona de 48, 81 i 82 anys, i un veí de Blanes de 54 anys.\nEls tres primers casos declarats eren els turistes holandesos, que estaven allotjats en un càmping de la localitat. Immediatament els tècnics van centrar les investigacions en les instal·lacions d'aquest càmping, on van fer tractaments preventius en els mòduls dels sanitaris i en una piscina. Els tres següents casos, però, eren de persones que residien en habitatges al mateix municipi, la qual cosa va fer ampliar la zona d'investigació.\nDivendres a la tarda, els tècnics van prendre les darreres mostres en torres de refrigeració de dues empreses del municipi properes al càmping. Aquest cap de setmana s'han fet les anàlisis corresponents, els resultats de les quals probablement permetran concloure l'origen de l'afectació. En tot moment s'ha comptat amb la col·laboració de l'Ajuntament de Blanes per dur a terme les mesures de control.\nSobre la legionel·losi, Salut recorda que no es transmet per contacte de persona a persona; que es pot beure sense cap perill l'aigua d'abastament públic, tant dels domicilis particulars com de les fonts públiques; que es pot fer servir l'aigua d'abastament públic per a la higiene personal i per cuinar, i que es poden ingerir els aliments rentats amb aigua.


Chloë Grace Moretz per a lentrevista de Jimmy Choo: el seu règim de benestar | CAT.rickylefilm.com\nChloë Moretz en com es controla la seva percepció pública i la manera sorprenent, ella passa el seu temps d'inactivitat\nMusa calçat triat el jugador de 21 anys d'edat, pot sorprendre.\nElla ha estat una reeixida actriu i model de catorze anys, però als 21 anys d'edat, Chloë Moretz ha fet més que començar.\nEn una nova entrevista com la cara de Jimmy Choo, la jove estrella s'obre sobre el seu futur en la indústria que ha donat forma tant la seva carrera i la major part de la seva vida fins ara. I les sabates que li agradaria fer-ho en.\n"Vull fer alguna cosa més que actuar"\nEstic emocionat de provar la meva mà en diferents llocs de treball en aquesta indústria, per submergir-realment a existir més d'un creador que només un actor. Des de la producció a través de la meva companyia de producció, per co-dirigir amb el meu germà, Trevor, crec que vaig a trobar maneres per arribar al meu propi ritme artístic sobre aquests propers anys.\n"La meva mare sola forma dels personatges que interpreto"\nDes del primer moment que estava obligat a tenir una forta opinió que volia estar en aquest món, que es va traduir en el que sóc en aquesta indústria. Mai va ser una qüestió per a mi si volia ser l'heroïna de la meva pròpia història o la damisela en dificultats. Sempre vaig voler ser el de fer-se càrrec en lloc de muntar escopeta.\n"No sóc curt de mentores"\nHe estat molt afortunat, des del moment en què era un nen en aquesta indústria que sempre han treballat amb les dones de suport, per davant i per darrere de la càmera. Em van ensenyar, igual que els meus germans i la meva mare, que som més forts junts. Recolzant-se els uns als altres no ens portarà més lluny de ser tan altament competitiu que alienar no només als que l'envolten, però es també.\n"Si pogués caminar a les sabates d'algú per un dia, que seria."\nGlòria Steinem. A causa de que ella sempre ha estat una inspiració per a mi. Es va posar de peu per a tantes coses políticament que, al llarg dels anys, van ser objecte de polèmica al recolzar. Ella mai va tenir 'no' per resposta, i es va posar darrere de les seves paraules i d'igualtat per a tothom.\n"He d'estar en control de la meva percepció pública"\nSempre ha estat important per a mi que em trobo tots els meus mitjans de comunicació social comptes a mi mateix. Vaig sentir des del moment en què vaig començar a Instagram i Twitter que aquests perfils són extensions d'aquest, així com plataformes perquè sigui capaç d'interactuar amb els meus fans i tenen les meves paraules siguin pronunciades directament de mi. He trobat que és molt interessant per compartir el meu amor per la fotografia a Instagram, donant als meus fans un cop d'ull al meu món, des del meu punt de vista.\n"És important prendre el temps d'espera"\nNomés estar a casa amb la família i els gossos és el respir més important per a mi. També medito cada dia per tornar a centrar-me a mi mateix i ajudar el meu cervell es calmen.\n"M'importa més que jo de vacances amb més d'on vaig"\nAquesta última escapada que teníem pel meu aniversari, on la meva família i jo vam anar a Mèxic. Per a mi, es tracta més de l'empresa estàs amb la destinació. Si estàs amb gent que estimes, pot estar en qualsevol lloc al món i se sent com a casa.\nCops de bellesa de Chloe Moretz\nJustin Bieber va transmetre un gimnàs a Instagram sobre el membre del personal, Jessica Gober\nCelebritats amb bengales: Victoria Beckham i Jane Birkin, i com usar bengales\nEntrevista amb Saoirse Ronan sobre Hanna, lamfitrió i lhobbit\nSylvester Stallone, fill Sage Stallone, causa de mort anunciada: notícies de celebritats


Redacció 25/02/2020 - 14.20 Actualitzat 26/02/2020 - 21.08\nEls Mossos investiguen la mort d'un bomber i escalador del Berguedà molt conegut a la comarca, Xavi Batriu, de 36 anys, que va caure aquest dilluns a la nit per un pont de la C-16 a Cercs, al costat de la tèrmica, on ara hi ha previst el polèmic projecte per fer-hi una incineradora.\nEncara hi ha confusió sobre el que va passar, però es creu que Batriu estava participant en una acció de protesta contra aquest projecte.\nDe fet, unes hores abans, els Mossos havien intervingut perquè una persona s'havia enfilat a la xemeneia de la tèrmica. La plataforma antiincineradora es desvincula d'aquesta protesta.\nHores després, ja a la nit, els Mossos hi van tornar alertats pel vigilant de la central perquè hi havia gent per la zona. Buscaven el desaparegut Xavi Batriu.\nL'operatiu de Mossos i Bombers el van trobar poc després molt malferit, sota el pont de la C-16, i el van portar a l'Hospital Mútua de Terrassa, on ha mort de matinada.\nAvui hem de lamentar la pèrdua de 2 companys; en Francesc Fernández, #bomberscat, de Sallent, i en Xavier Batriu, del parc de Prats de Lluçanès. El nostre condol a les famílies, amics i companys. pic.twitter.com/uVlaw7MYBQ\n Bombers (@bomberscat) February 25, 2020\nXavi Batriu era una persona molt vinculada al món de l'esport. Membre del Club Esquí Berguedà, era una amant de l'alpinisme i l'escalada. El maig del 2017 va fer un intent, juntament amb Núria Picas, d'assolir el cim del Makalú (8.463 m), a l'Himàlaia, i es va quedar a escassos 200 metres del cim.\nPicas va abandonar l'expedició, però Xavi Batriu es va quedar al camp base per a un segon intent, que no va poder fer per culpa del mal temps.\n Club Esquí Berguedà (@CEB_Berga) February 25, 2020\n... i com podrem veure el bosc del mateix color sabent-te lluny...\nDescansa en pau Xavi.https://t.co/4nboLPIhEk pic.twitter.com/SckUJDHbOb\n Orientació Berguedà (@COB_Orientacio) 25 de febrer de 2020\nLa família Abreu-Suriel, els pares i 8 fills, que passen el confinament en un pis de Barcelona (CCMA)\n10 a casa, el repte del confinament d'una família nombrosa amb 8 fills